OAI szerver .NET implementációjának telepítési útmutatója

A telepítés előfeltételei:
A telepítéshez egy Windows 2000, Windows XP, Windows 2003 vagy ezeknél fejlettebb operációs rendszerrel rendelkező számítógép szükséges. A Windows-on futnia kell az Internet Information Services (IIS) webszerver alkalmazásnak. (Az IIS telepítését és karbantartását ebben a dokumentumban nem részletezzük.)
Szükséges a Microsoft .NET Framework 1.1 verziójának installálása is.
Amennyiben a .NET Framework előbb került installálásra, mint az IIS, akkor az [X]:\WINDOWS\Microsoft.NET\Framework\v1.1.4322\aspnet_regiis.exe program futtatásával el kell végezni a .NET Framework regisztrációját az IIS-ben.
SQL szerver használata esetén szükséges egy SQL Server 2000-es adatbázis kezelő program, illetve ennek ingyenes, limitált verziója (MSDE), amely letölthető weblapunkról.

A telepítés folyamata:

.NET OAI Szerver telepítése:
A telepítés a Setup.Exe fájllal indul. Elsőként az OAI szerverhez tartozó könyvtárat kell beállítani, amely a web alkalmazás gyökérkönyvtárába kerül, és ebbe kerülnek a szerver fájljai. Ezt követően kerül sor a port beállítására, amit ajánlott az alapértelmezett 80-as porton hagyni. Beállítás után a “Next” gombra kell kattintani.

A következő ablakban be kell állítani az OAI szerver által használt nevet a “RepositoryName” részhez. Az administrator e-mail címénél, ha több e-mail címet is meg kell adni, válassza el azokat pontosvesszővel.

Válassza ki, hogy az adatokat CSV fájlban vagy adatbázisban szeretné tárolni.

SQL szerver használata esetén be kell állítani a Connection Sztringet, amely az adatbázishoz való csatlakozásra szolgál. A következő paramétereket használja:

Integrated Security
Ha szerepel, akkor SSPI értékkel használatos és Windows hitelesítést definiál. Az MSDE alapértelmezett telepítése után csak ez a hitelesítési módszer használható.
Persist Security Info
A kiépülő csatorna biztonsági szempontból érzékeny adatainak tárolását teszi tilthatóvá.
Initial Catalog
Az adatbázis neve. Ha a telepítő nem találja a szerveren, akkor létrehozza.
Data Source
Az adatbázis szerver neve. Nevesített SQL szerver esetén gep_nev\SQL_szerver_nev

A “Set” gombra kattintva SQL-es módnál az adatbázis elkészítése után a telepítés befejeződik.

Az adatbázis készítésének a folyamata így néz ki:

Ezzel be is fejeződött az OAI szerver telepítése.

A telepítés utáni beállítások:

Az első lépésként be kell állítani az OAI szerver mappára vonatkozó jogosultságokat úgy, hogy az ASPNET felhasználó megkap minden jogot.

Figyelem! Windows 2003 Servernél nem az ASPNET felhasználónak kell megadni a jogokat, hanem meg kell keresni a telepített alkalmazáshoz tartozó application pool-t (az alábbi példában ez a DefaultAppPool)

Ezután az IIS-ben keresse meg az adott application pool-t:

A DefaultAppPool tulajdonságai között az Identity fülön látható, hogy az adott Application Pool milyen felhasználó jogosultságaival fut.
Az itt szereplő felhasználónak adjon teljes jogosultságot az OAI szerver mappára.

A konfigurációhoz szükséges alapértelmezett felhasználónév, illetve jelszó a következő:
Felhasználónév: htrw
Jelszó: qwerty